สวัสดีค่ะ ช่วงนี้หนูปวดหัวบ่อยแทบจะทุกวันเลยบางทีมึนๆเหมือนเมารถบางทีปวดหัวแบบจี๊ดหนัก บางครั้งก็อยากอ้วก หงุดหงิดบ่อยๆเวลาใครมาจู้จี้จุกจิก อารมณ์ก็อ่อนไหวเปลี่ยนบ่อยมาก(ช่วงนี้อยู่ในช่วงเปิดเทอมค่ะหนูไม่เข้าใจเลยกดดันตัวเองบ่อยด้วยกลับบ้านมาก็โดนคนที่บ้านบ่นด่าแทบจะทุกวัน) ช่วงนี้ร้องไห้บ่อยด้วยค่ะเมื่อก่อนหนูเป็นคนร้องไห้ยากมากเวลาจะร้องก็ชอบร้องคนเดียวอึดอัดเวลาจะร้องไห้ก็เลยไม่ค่อยร้องแต่เดี๋ยวนี้แค่โดนด่าหนูก็ร้องแล้วค่ะแล้วก็หยุดร้องไม่ได้ด้วย.... หนูอยากรู้ว่าตัวเองเป็นอะไรหรือเปล่าคะหรือเป็นเพราะอารมณ์ตัวเองเลยทำให้เป็นแบบนี้
สวัสดีค่ะ อาการปวดศีรษะ อยากจะอาเจียน นั้น อาจจะมีสาเหตุทางกายที่เกี่ยวข้องเช่น การปวดศีรษะจากการใช้งาน การเพ่งสายตา ความเครียด ความกังวล ปวดศีรษะไมเกรนที่อาจปวดมากข้างเดียว มีคลื่นไส้ อาเจียนตาพร่าได้จากที่กล่าวมา ดูเหมือนจะมีสาเหตุทางจิตใจเข้ามาร่วมมาก ซึ่งส่งผลให้เกิดอาการทางกายได้เบื้องต้นพยายามพักผ่อนให้เพียงพอ ปล่อยวางสิ่งต่างๆบ้าง ทำทุกอย่างให้เต็มความสามารถ และพูดคุยระบายปัญหากับผู้ที่ไว้ใจได้ หาสิ่งที่ชอบทำเพื่อผ่อนคลาย และถ้ายังมีอาการเป็นมากขึ้น หดหู่มาก พฤติกรรมการกิน การนอนเปลี่ยแปลงไปเยอะ ร่วมกับยังปวดศีรษะมาก อาเจียนด้วย ควรไปพบแพทย์